Dubay aeroportlari 14 mart, seshanba kuni o‘z terminallaridagi Wi-Fi xizmatini modernizatsiya qilgani haqida e’lon qildi. Bundan maqsad - o‘z parvozini kutayotgan sayyohlarga Internetga ulanishning o‘ta tezkor xizmatlarini taqdim etish. Bu haqida Gulf News’da xabar berildi. WOW-Fi nomini olgan bepul servis soniyasiga 100 Mb maksimal tezlik bilan ta’minlaydi. Bu BAAdagi xonadonlardagi Internet tezligidan taxminan o‘n karra tez degani. Dubay aeroportlarida taqdim etiladigan bepul Internet xizmati tezligi dunyoning barcha aeroportlarida taklif etiladigan Wi-Fi tezligidan o‘tadi. Foydalanuvchilar yanada takomillashtirilgan Internet xizmati tufayli ijtimoiy tarmoqlarni avvalgidan-da tezroq ko‘zdan kechirish imkoniga ega bo‘lishadi. "Ishonchimiz komilki, WOW-Fi tajribasi biz 2017 yilda DXB’da ko‘rishadigan 89 million yo‘lovchilarni yoqimli hayratga soladi", - dedi Dubay aeroportlari texnologiya va infratuzilmalari ijrochi vitse-prezidenti Maykl Ibbitson.